**Конкурс „Подршка иновативним приступима за повећање запошљавања и запошљивости младих„**

**Често постављена питања**

|  |  |  |
| --- | --- | --- |
| **Бр.** | **Питање** | **Одговор** |
| 1. | На колико пројеката једна НВО може да се пријави у оквиру овог конкурса? | Конкурсом је предвиђено да једна НВО може да се пријави на максимално два пројекта. На једном пројекту може бити носилац пријаве а на другом пројекту сарадник. (видети: Смернице; одељак 2.3.1. Критеријуми прихватљивости учешћа на конкурсу) |
| 2. | Да ли је овим конкурсом дозвољена набавка опреме? | Конкурсом није предвиђена могућност куповине опреме ни за један од понуђених модела подршке. (видети: Смернице; одељак 2.2. Финансијски оквир, дозвољени трошкови) |
| 3 | Да ли је овим конкурсом дозвољено да запослена лица у организацијама које се појављују на конкурсу у својству „Сарадник/ци на пројекту“ буду ангажована као спољни сарадници? | Конкурс предвиђа следеће: укoликo сe рaди o зaпoслeнoм лицу кojе рaди у институциjи кoja je „Сaрaдник нa прojeкту“, у тoм случajу зaпoслeно лице из наведене институциjе нeмa прaво нa приjeм срeдстaвa из буџeтa прojeктa, oсим пoкривaњa путних трoшкoвa и трoшкoвa смeштaja. (видети: Смернице; одељак 2.3.1.3. Сарадници) |
| 4. | Да ли једна НВО у оквиру овог конкурса има право да се појави у више предлога пројеката у својству „Сарадник/ци на пројекту“? | Конкурсом није ограничен број пројектних идеја које једна НВО може да подржи у својству „Сарадник/ци на пројекту“.  |
| 5. | Да ли партнерска организација мора имати седиште или представништво на територији општине на којој се спроводи пројекат?  | Конкурсом је предвиђено да партнери морају имати седиште или представништво на територији јединице локалне самоуправе на којој се спроводи пројекат. (видети: Смернице; одељак 2.3.1.3. Локација пројекта) |
| 6.  | Да ли је неопходно доставити број рачуна и податке о банци за партнерске организације? | Конкурсом је предвиђено да је и за носиоца пријаве и партнерску организацију неопходно доставити податке о банци и број рачуна. (видети: Смернице; образац предлога, одељак 6.) |
| 7. | Да ли је неопходно да се потпише и Меморандум о разумевању са организацијом која има статус сарадника на пројекту? | Конкурсом није предвиђено потписивање Меморандума о разумевању са организацијом која има статус сарадника на пројекту, само са партнерском организацијом. (видети: Смернице; одељак 2.3.1.2.) |
| 8. | Да ли је могуће пријавити се истовремено за више модела подршке? | Конкурсом је предвиђено да се са једним пројектним предлогом може аплицирати само на један од понуђених модела подршке. (видети: Смернице; одељак 2.2.) |
| 9. | Шта се подразумева под појмом „спољни сарадници“? | У смислу овог конкруса под термином „спољни сарадници“ подразумевају се физичка лица са ретким техничким знањем чије ангажовање је неопходно на пројекту. Циљ је реализација одређене активности, јер интерни капацитети апликаната (партнера) нису довољни.  |
| 10. | Да ли координатор пројекта мора да буде узраста између 15 и 30 година? | Координатор пројекта не мора да буде узраста младих (између 15 и 30 година). |
| 11.  | Да ли Споразум о сарадњи мора да буде оверен од стране суда? | Споразум о сарадњи између носиоца пројекта и партнера не мора да буде оверен од стране суда. Довољно је да уговорне стране ставе свој потпис и печат. |
| 12. | Да ли крајњи корисници пројекта (полазници курсева, стажисти и сл.) могу да добију финансијску надокнаду за своје учешће на пројекту? | Овим конкурсом је предвиђено да се из буџета пројекта могу покрити трошкови пута, смештаја, исхране и осталих логистичких трошкова за та лица, али финансијску надокнаду за њихово учешће у смислу дневница није могуће исплатити из буџета пројекта. (видети: Смернице; одељак 2.2.) |